Ministerul Afacerilor Externe informează cetățenii români care se află, tranzitează sau intenționează să călătorească în Franța că sindicatul controlorilor de trafic aerian UNSA-ICNA din Republica Franceză a lansat un apel la grevă pentru data de 25 mai 2024.
În acest context, mișcarea socială ar putea fi semnificativă și se estimează o reducere cu aproximativ 70% din zborurile programate sâmbată, 25 mai 2024, pe aeroportul Orly din Paris.
Românii interesați sunt sfătuiți să se informeze pe lângă companiile aeriene în legătură cu eventuale întârzieri/anulări ale zborurilor și să consulte pagina web a aeroportului Paris Orly https://www.parisaeroport.fr/orly.
Ministerul Afacerilor Externe informează că cetățenii români pot solicita asistență consulară la numerele de telefon ale Consulatului General al României la Paris: +33147052966 și +33147052755.
De asemenea, cetățenii români care se confruntă cu o situație dificilă, specială, cu un caracter de urgență, au la dispoziție următoarele telefoane de permanență, în funcție de circumscripția consulară de reședință, astfel:
* Consulatul General al României la Paris: +33680713729;
* Consulatul General al României la Marsilia: +33610027164;
* Consulatul General al României la Lyon: +33643627736;
* Consulatul General al României la Strasbourg: +33627050022.
(sursa: Mediafax)